paragraph_text: Kaizer Chiefs je najveći i najpopularniji južnoafrički klub, te se procjenjuje da ima 16 milijuna navijača. Klub, do preseljenja na novi stadion naziva Amakhosi Stadium igra na stadionima FNB i Ellis Park. Najveći rival Chiefsa je Orlando Pirates, s kojim igra tzv. Soweto derbi. Zbog odbijanja sudjelovanja na CAF Konfederacijskom kupu, Afrički nogometni savez (CAF) im je zabranio sudjelovanje na svim afričkim natjecanjima do 2009. To je već drugi put u četiri godine da je klub kažnjen iz istog razloga.